CELEX: 32011R0193
Language: sk
Date: 2011-02-28 00:00:00
Title: Nariadenie Komisie (EÚ) č. 193/2011 z  28. februára 2011 , ktorým sa vykonáva nariadenie Európskeho parlamentu a Rady (ES) č. 1445/2007, pokiaľ ide o systém na kontrolu kvality pre parity kúpnej sily  Text s významom pre EHP

1.3.2011   
            
            
               SK
            
            
               Úradný vestník Európskej únie
            
            
               L 56/1
            
         NARIADENIE KOMISIE (EÚ) č. 193/2011
   z 28. februára 2011,
   ktorým sa vykonáva nariadenie Európskeho parlamentu a Rady (ES) č. 1445/2007, pokiaľ ide o systém na kontrolu kvality pre parity kúpnej sily
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1445/2007 z 11. decembra 2007, ktorým sa stanovujú spoločné pravidlá poskytovania základných informácií o paritách kúpnej sily, ich výpočtu a zverejňovania (1), a najmä na jeho článok 7 ods. 4,
   keďže:
   
               (1)
            
            
               V nariadení (ES) č. 1445/2007 sa stanovujú spoločné pravidlá poskytovania základných informácií o paritách kúpnej sily, jej výpočtu a zverejňovania.
            
         
               (2)
            
            
               Minimálne normy kvality pre základné informácie, ktoré poskytujú členské štáty, minimálne normy kvality pre validáciu výsledkov zisťovania cien a požiadavky týkajúce sa oznamovania a hodnotenia sú stanovené v bode 5 prílohy I k nariadeniu (ES) č. 1445/2007.
            
         
               (3)
            
            
               Je potrebné podrobnejšie vymedziť spoločné kritériá kvality a štruktúru správ o kvalite.
            
         
               (4)
            
            
               Opatrenia stanovené v tomto nariadení sú v súlade so stanoviskom Výboru pre európsky štatistický systém,
            
         PRIJALA TOTO NARIADENIE:
   Článok 1
   Spoločné kritériá kvality a štruktúra správ o kvalite, týkajúcich sa parity kúpnej sily podľa nariadenia (ES) č. 1445/2007, sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. februára 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 336, 20.12.2007, s. 1.
   
      PRÍLOHA
      
         Spoločné kritériá kvality a štruktúra správ o kvalite
      
      1.   Súpis použitých zdrojov a metód na výpočet parít kúpnej sily („PKS súpis“) v Eurostate
      
      Aby boli splnené požiadavky bodu 5.3.1 prílohy I k nariadeniu (ES) č. 1445/2007, poskytne každý členský štát súpis zdrojov a metód použitých na výpočet parít kúpnej sily („PKS súpis“) v Eurostate.
      PKS súpis má túto štruktúru, založenú na jednotlivých položkách základných informácií uvedených v rámci nariadenia (ES) č. 1445/2007:
      1.   Organizačné zabezpečenie PKS v členskom štáte a podkladové informácie
      2.   Spotrebný tovar a služby
      2.1.   Prieskumy o spotrebiteľských cenách
      
                  —
               
               
                  Zahŕňa informácie o organizácii prieskumov, výberu, reprezentatívnosti, validácie, časových a územných upravujúcich faktoroch
               
            2.2.   Služby spojené s bývaním
      
                  —
               
               
                  Zahŕňa informácie o zdrojoch údajov a ich kvalite, o súlade s vymedzeniami, o akýchkoľvek úpravách
               
            3.   Služby vládnych inštitúcií (iba prieskumy o platoch)
      
                  —
               
               
                  Zahŕňa informácie o zdrojoch údajov a ich kvalite, o súlade s vymedzeniami, o akýchkoľvek úpravách
               
            4.   Kapitálový tovar a služby
      4.1.   Tovar v podobe zariadenia a vybavenia
      
                  —
               
               
                  Zahŕňa informácie o prieskumnej organizácii, výbere, reprezentatívnosti, validácii
               
            4.2.   Stavebníctvo
      
                  —
               
               
                  Zahŕňa informácie o organizácií prieskumov, o zdrojoch údajov a ich kvalite, o reprezentatívnosti, validácii
               
            5.   Konečné výdavky na HDP
      
                  —
               
               
                  Zahŕňa informácie o zdrojoch údajov a ich kvalite, o súlade s vymedzeniami, o akýchkoľvek úpravách
               
            Každý členský štát poskytne v januári každého roku aktualizáciu súpisu pre PKS, pokiaľ počas predchádzajúceho roku nastali zmeny v použitých zdrojoch a metódach.
      2.   Správy o prieskume spotrebiteľských cien
      
      Aby boli splnené požiadavky bodu 5.3.3 prílohy I k nariadeniu (ES) č. 1445/2007, každý členský štát predkladá správu po každom prieskume spotrebiteľských cien. Správa má túto štruktúru:
      
                  1.
               
               
                  Predbežný prieskum
               
            
                  2.
               
               
                  Zisťovanie cien
               
            
                  3.
               
               
                  Validácia v rámci krajiny
               
            
                  4.
               
               
                  Validácia medzi krajinami
               
            Správy o prieskume musia obsahovať doplnkové informácie k súpisom pre PKS.
      3.   Kritériá kvality
      
      Na posúdenie kvality poskytnutých základných informácií sa používajú kritériá stanovené v článku 12 nariadenia Európskeho parlamentu a Rady (ES) č. 223/2009 z 11. marca 2009 o európskej štatistike (1) v kombinácií s minimálnymi normami stanovenými v bode 5 prílohy I k nariadeniu (ES) č. 1445/2007.
      
         (1)  Ú. v. EÚ L 87, 31.3.2009, s. 164.